**1. Viete poskytnúť projektovú dokumentáciu chladiaceho zariadenia? Ak nie, viete aspoň zaslať stavebné výkresy so zakreslením miesta strojovne chladenia a priestorov, ktoré požadujete chladiť a na akú teplotu?**

Projektová dokumentácia na predmet obstarávania zatiaľ nie je k dispozícii, pretože jej vyhotovenie je jedným z predmetov verejného obstarávania a bude súčasťou dodania predmetnej investície.

**2. V dokumente „Príloha 2 Špecifikácia potrubných rozvodov.pdf“ sú uvedené požiadavky na prevedenie a dĺžky potrubia. Avšak jednotlivé dĺžky potrubia uvedené na prvej a druhej strane sa opakujú. Napr. o množstvo oceľovej preizolovanej trubky DN 200 (d219,1x6,3) uvedenej na prvej strane je 355 m, pričom ten istý rozmer a prevedenie trubky na druhej strane je uvedený 48 m o množstvo HDPE preizolovanej trubky d 140 (d140x12,8) uvedenej na prvej strane je 250 m, pričom ten istý rozmer a prevedenie trubky na druhej strane je uvedený 132 m o množstvo HDPE preizolovanej trubky d 200 (d200x18,2) uvedenej na prvej strane je 355 m, pričom ten istý rozmer a prevedenie trubky na druhej strane nie je vôbec uvedený.**

**Ktorá hodnota teda platí?**

V dokumente „Príloha 2 Špecifikácia potrubných rozvodov.pdf“ sú uvedené dve tabuľky s údajmi pre obidva typy potrubí. V tabuľke na prvej strane sú uvedené technické parametre potrubí. Údaje uvedené v otázke sú v špecifikácii v Prílohe 2 uvedené správne pre priemer potrubia a sú uvedené v mm a nie v m.

V tabuľke na druhej strane v Prílohe 2 sú uvedené minimálne množstvá jednotlivých typov potrubí. Konečná dĺžka potrubí bude stanovená na základe projektovej dokumentácie vypracovanej uchádzačom, resp. realizátorom predmetu obstarávania.

**3. V dokumente „Príloha 2 Špecifikácia potrubných rozvodov.pdf“ nie sú uvedené žiadne trubky bez izolácii čo je zjavne chyba, nakoľko kondenzačná strana chladiaceho zariadenia s teplotou 140 °C sa určite nebude realizovať z preizolovaného potrubia.**

V dokumente „Príloha 2 Špecifikácia potrubných rozvodov.pdf“ sú špecifikované iba podstatné časti potrubí a v minimálnych dĺžkach, nakoľko presná definícia potrubí bude vychádzať z projektovej dokumentácie, ktorá bude predmetom dodania v rámci dodania predmetu zákazky.

**4. V dokumente „Príloha 2 Podrobna technicka specifikacia.xls“ je hneď v prvom riadku uvedené, že sa jedná o nepriamy systém chladenia, t.z. že amoniak ako chladivo je uvažované len v strojovni chladenia (primárny chladiaci okruh) mimo chladených priestorov. Z tohto dôvodu predpokladám, že všetky potrubné rozvody do výroby za účelom chladenia výrobných priestorov a vychladzovacieho tunela budú z predizolovaného plastového HDPE potrubia. Ak je táto úvaha správna, tak z predizolovaného oceľového potrubia by sa mali realizovať len potrubné rozvody pre amoniak, ktoré majú byť len v strojovni chladenia, čo by zodpovedalo dĺžkam rúr pod označením Rozvod NH3 uvedených na strane č. 2 dokumentu „Priloha 2a Specifikacia potrubnych rozvodov.pdf“. Otázna je teda špecifikácia a použitie predizolovaného**

**oceľového potrubia z P265GH uvedená na strane č. 1**

Projekt počíta s dodávkou predizolovaných potrubí pre oba typy rozvodov ako je uvedené v dokumente „Priloha 2a Specifikacia potrubnych rozvodov.pdf“.

**5. V zmysle vyššie uvedených nezrovnalosti prosím spresniť špecifikáciu potrubných rozvodov, resp. dokument pod názvom „Priloha 2a Specifikacia potrubnych rozvodov.pdf“ vypustiť z tendra a ponechať na uchádzačoch aby si spravili vlastnú špecifikáciu potrubných rozvodov.**

**Na to však bude nutné zo strany obstarávateľa poskytnúť ako píšem v prvom odseku buď projektovú dokumentáciu chladiaceho zariadenia alebo min. stavebné výkresy strojovne chladenia a priestorov, ktoré požadujete chladiť a na akú teplotu.**

Projektová dokumentácia na predmet obstarávania zatiaľ nie je k dispozícii, pretože jej vyhotovenie bude súčasťou dodania predmetnej investície. Uvedená špecifikácia definuje iba minimálne predpokladané dĺžky potrubných rozvodov. Preto nevidíme dôvod na vypustenie prílohy číslo 2a.